Saatekülaline räägib, et algse piibliteksti vägi ning kontekst
hävis eri piiblitõlgete tõttu. Tema argumendid on väga veenvad.
Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates: "See on üleloomulik!"
Tere tulemast minu maailma, kus üleloomulik on tavapärane.
See on normaalne. Räägin teile veel millestki normaalsest.
Charlotte'is Põhja-Carolinas toimus Ühe Uue Inimese konverents.
Ka Bill Morford osales sellel. Bill, mis sinuga seal juhtus?
See oli imeline. Ühel õhtul teatas jutlustaja:
"Jumal paneb praegu inimestele kuldhambaid suhu."
Ma ei mõelnud kaua ja tõstsin käe.
Mõni nädal enne ütles mu hambaarst, et üks mu hammas vajaks kuldkrooni.
Hiljem palus jutlustaja, et keegi teine kindlasti hambaid vaataks.
Ta kordas seda palvet. Minu naine Gwen tuligi mu suud kontrollima
ja minu suus oligi kuldhammas.
Kas läksid veel hambaarsti juurde, kes ütles, et vajad kuldkrooni?
Seda polnud vaja. Läksin teenima kogudust, kus tema käis.
Ta teadis, et ma tulen ja võttis mu röntgenipildi kaasa.
Selgus, et ta oli minuga toimunut vaadanud.
Ühe Uue Inimese konverentsil oli ka Interneti- ja teleülekanne.
Imeline on see, et sama hambaarst juhtus ülekannet vaatama.
Mida ta ütles, kui nägi röntgeni- ülesvõtet ja sinu kuldhammast?
Ta vaatas mu suhu ja ütles, et maa peal pole sellist laborit,
kus osataks sellist kuldkrooni valmistada.
Hämmastav, kuid midagi imelist on veel Billiga juhtunud.
Ta käis 1984. a Iisraelis ja see reis muutis kogu paradigma,
kogu tema arusaamist ja elu. Ta alustas 20 aastast otsingut,
et leida kogu Piiblit läbivad juudi juured ning Piiblis olevate
idioomide tähendus uuesti üles. Mis idioom üldse on?
Kasutame palju näiteks sellist idioomi: sajab nagu oavarrest.
Kui Sõna kirja pandi, siis kasutati selliseid idioome, mida siis teati.
Neid ei olnud vaja Sõnas selgitada. Bill avastas taas Piibli väe.
Mida sa mõtled Piibli tõlgete väe all?
Nii heebrea kui ka kreeka keel on väga väljendusrikas.
Neis on käskiv kõneviis, eri tegumoed ja neid ei tõlgita õigesti.
Too näide mõnest kohast, mis ei olnud õigesti tõlgitud ja mis
siis parandati ning kuidas see mõtet muutis.
Minu lemmik on Aaroni õnnistus: "Issand õnnistagu ja hoidku sind!"
Palun seda iga päev raadios.
"Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Kuid ma ütlen teile, mida heebrea keeles on tegelikult öeldud:
"Issand õnnistab ja hoiab sind! Issand laseb oma palge paista
sinu üle ja on sulle armuline! Issand tõstab oma palge sinu üle
ja annab sulle rahu (shalom)!"
Mulle meeldib see. Kas näed vahet? Issand õnnistagu sind või
Issand õnnistab sind. Sa arvad, et vaatad lihtsalt telesaadet.
See pole nii. Jumala Vaim ütleb sulle: "Issand õnnistab sind!"
Bill, mis juhtus 1984. a Iisraelis?
Lennukist väljudes tundsin, et olen kodus. Ma ei tea, miks nii tundsin.
Nägin heebrea tänavasilte, heebreakeelseid tekste ja lihtsalt
teadsin, et pean sügavuti uurima. Käisime muidugi kõigis kristlikes
paikades ja õnnistus oli kõige üle.
Minus tekkis nälg teada saada, mida iisraellased teavad Jumala väest
ja maapinnast, kus Jeesus kõndis.
Ta õppis kreeka õpetlase juures kreeka keelt. Siis avas Jumal ukse.
Kas tegu oli konservatiivse rabiga? - Jah, ta on seda siiani.
Konservatiivne, traditsiooniline rabi õpetas talle heebrea keelt.
Ta ei olnud tavaline rabi. Kes ta vanaisa oli? - Eliezer Ben Yehuda.
Mida Eliezer Ben Yehuda tegi?
Kirjutas 16-köitelise sõnaraamatu heebrea keele põhjaliku käsitlusena,
esitles seda kui Iisraeli kõnekeelt.
Ta täitis Piibli prohveteeringut, sest Jeesus ütles, et juudid
hajutatakse nelja ilmakaarde ja siis saab Iisraelist rahvus.
Juudid säilitavad oma eripära ja tulevad tagasi oma kodumaale.
Kui nad naasevad, siis räägivad nad riigi keelt, kust nad tulid.
Jumal valis selle rabi vanaisa, et uuesti neile heebrea keelt õpetada.
Ja tema pojapoeg õpetas sind. Imeline, mida sa õppisid!
Kuid äratame huvi esmalt kreeka keelega, sest õppisid ka seda.
Bill õppis 20 aastat heebrea, kreeka keelt, idioomide tõelist tähendust,
õppis tundma juudi juuri ja messiaanlikke prohveteeringuid.
Uues Testamendis on sõna "haigus". Millist sõna on kreeka k kasutatud ?
On olemas kreeka k sõna "haiguse" jaoks, kuid on ka kreeka k sõna,
mille tähendus on "kurjus" ja mis on sageli tõlgitud kui "haigus".
Usun, et haigus on kuri. Seega kui oled haige, siis ära hellita ennast.
Vabane kurjast. Jää meiega. Varsti kuuled iidse kreeka ja
ja heebrea keele kaudu ilmutusi, mida Bill on leidnud.
See muudab su mõtteviisi.
Naaseme varsti saatesse.
Üks uus inimene, juutide ja paganate ühendumine üheks uueks inimeseks.
Need kaks saavad Jeshuas üheks.
Kui juudid ja kristlased saavad Jeesuses Kristuses üheks,
kogeme Jumala liikumist, mida pole varem olnud.
Haiged saavad terveks ja pimedad saavad nägijaks.
Imed, üleloomulikud ilmingud, surnud tõusevad üles.
Päästetud rahvahulgad - viimane ja suurim ärkamine enne Messia tulekut.
Kui tahame kogeda Jumala au siin maa peal, siis peame purustama
juute ja paganaid eraldava vaheseina.
Naaseme saatesse: "See on üleloomulik!"
Siin Sid Roth ja Bill Morford. Bill on viimased 20 aastat õppinud
kreeka ja heebrea keelt ja tõlkinud Uut ja Vana Testamenti.
Tänu tema avastatud tõdedele võid Sõna täiesti uuel tasemel mõista.
Ta on taas juudi juured üles leidnud.
Bill tõi enne idioomi näiteks: "sajab nagu oavarrest".
Me teame praegusi, aga mitte 2000 aastat tagasi kasutatud idioome.
Too paar näidet vanade idioomide ja nende tähenduse kohta.
Üks on kurjast silmast. Matt 5:29: "Kui aga su parem silm ajab sind
patustama, siis kisu ta välja ja heida minema."
Uskumatu, aga inimesed ongi selle järgi oma silma välja kiskunud.
Mida Jumal siin tegelikult ütleb? - Ärge tehke seda enam.
Kuri silm on kitsidus, ahnus. See on kirjas 5. Moos 15:9.
Aga Uue Testamendi koht, kus on öeldud, et raiu maha oma parem käsi?
Sama mõte - ära tee enam seda. Parem käsi tähistab Sõnas ka väge.
Pead olema alandlik, lõpetama selle vale asja tegemise oma elus.
"Ja kui su parem käsi ajab sind patustama, siis raiu ta maha
ja heida minema". - See ei tähenda, et raiudki käe maha.
See tähendab lõpetama. - Täpselt.
Juudi Piiblis ütleb Jes 7:14 Messia tuleku ettekuulutusena, et meile
antakse tunnustäht. Noor naine jääb lapseootele ja talle sünnib laps,
kelle nimeks saab Immaanuel. Enamik kristlikest Piiblitest
räägib aga neitsist. Kumb neist on õige?
Tehniliselt juudi Piibel, sest heebrea sõna "amma" tähendab
abiellumisealist naist, kes on vallaline. Salmi mõte on selles, et
Issand ise annab tunnustähe: "Sellepärast annab Issand ise teile
tunnustähe: ennäe, neitsi jääb lapseootele ja toob poja ilmale ning
paneb temale nimeks Immaanuel". Vallaline neiu pidi olema neitsi.
On olemas tõlge Septuaginta, mille tõlkisid 70 traditsioonilist rabi.
Mitu aastat enne Jeesuse tulekut see tõlgiti? - 250 a e. Kr.
250 a enne Jeesuse sündi tõlkisid parimad traditsioonilised rabid
juudi pühakirja kreeka keelde ja nad valisid kreeka sõna,
mis tähendab üheselt "neitsi". Enam kaugemale ei saa minna.
Seda ei saa ületada. Mul on kolm allmärkust selle kohta, sh selline:
"Tunnustäht Issandalt, see sünd on erakordne sündmus - sünnib erakordne
isik, kelle nimi on Jumal on meiega."
Immaanuel tähendab: Jumal on meiega.
Saime sellest kirjakohast piisavalt selge pildi.
Sul oli aga ilmutus ka Jes 53 ptk olevast sõnast "vermed".
"Vermed" on haavad kehal, kust peksmise tõttu on voolanud veri.
See veri tõi kaasa imelisi asju: pattude andestuse ja tervenemise.
Sa leidsid aga, et "verme" tähendab heebrea keeles veel midagi.
"Khavurah" tähendab kaasaegses heebrea k "osadus Temaga".
Ja see on ainus viis, kuidas Jumal on meiega - osaduse läbi.
Parim viis tervenemiseks on lähedus, suhe ja osadus Jumalaga.
Tema vere läbi oleme terveks saanud, kuid osadus loob
kanali, mille kaudu tervenemine tuleb meie ihus esile.
Bill, palusin sul eile palvetada ja oodata sõna Jumala käest.
Millest Ta sulle rääkis? - Osadusest. - Tõesti?!
Tean, et rohkem kui üks vaataja ütleb: "Jumal ei ole minuga".
Pead Jumala usus vastu võtma. Ta ütleb, et Ta on sinuga.
Tema Sõna ütleb, et Ta on sinuga. Ta on sinu sees.
Kui sa keskendud Temale, siis sa koged seda, et Ta on sinu sees.
Selles vaevas ja valus, kus sa praegu oled, pead teadma,
et Jumal, kes on sinu sees, tunneb seda sama valu.
Ükskõik kas see on füüsiline valu, hingevalu, depressioon -
Tema on sinuga, Ta tunneb seda, Ta võtab selle ära.
Võta see Temalt vastu. Ta ütles, et võtke vastu, mitte saage Püha Vaim.
Olen pärit traditsioonilisest juudi perest. Kui sain kristlaseks, nägin
Jaakobuse (ingl k James) kirja. James ei ole tavapärane juudi nimi.
Mida sa selle kohta teada said?
Seda muudeti. - Mis oli algne nimi? - Jaakob.
See on juudi nimi. Miks Jaakob Jamesiks muudeti?
Nii ladina kui kreeka keelses tekstis on kirja pealkirjas Jaakob.
Nime James seal ei esine. Esimest korda kasutati nime James
King Jamesi Piiblis. - See toimus King Jamesi käsul? - Jah.
Miks see nii juhtus? Kas ta soovis ka ise korraks "kaadrisse" astuda,
nagu show'de, filmide ja telesaadete lavastajad teevad ka ise pisirolli?
Arvan küll. Piibli tõlkijad soovisid nii oma heategijat tänada.
Kuidas on sõnaga "seadus"? Seda mõistetakse nii vääriti ja seda
kasutatakse kogu Uues Testamendis. Kas see on õigesti tõlgitud?
Ei. - Ei? Miks?
Traditsioon. - Traditsioon! Oleks mul viiul! Milline on õige tõlge?
Toora. - Mida Toora tähendab? - Õpetus, juhised.
See on hoopis midagi muud. Kui Piiblis oleks "seaduse" asemel sõna
"õpetus" - ma ei taha olla seaduse all, küll aga õpetuse all.
Varsti kuuled ka teisi ilmutusi, mida Bill on saanud. Jää meiega.
Naaseme varsti saatesse.
Tema Ise on meie rahu,
Tema, kes tegi juudid ja paganad üheks
ja lammutas eraldava vaheseina.
Tema plaan oli Iseenda kaudu luua üks uus inimene.
Üks uus inimene. (Inglise, vene ja heebrea k.)
Sid Roth on leidnud üleilmse ärkamise võtme.
Jeesus on lammutanud juute ja paganaid eraldava vaheseina.
Juutideni jõuab imede ja tunnustähtede kaudu.
Meie kodulehekülg varustab usklikke üleloomulikult tegutsema
ja mõistma Iisraeli sündmusi ning koguduse juudi juuri.
Külasta lehekülge: www.sidroth.org
Naaseme saatesse: "See on üleloomulik!"
Siin Sid Roth ja Bill Morford. Oleme kuulnud imelisi ilmutusi
Piibli algsest tähendusest, mis on lihtsalt röövitud: juudi juured,
idioomid, kontekst ja vägi. Mul on palju küsimus.
Esmalt Piibli raamatute järjestus: juudi pühakiri lõppes algselt
Ajaraamatute, mitte Malakia raamatuga. Mida see muudab,
kui jõuad Ajaraamatute järel kohe Mattetuse evangeeliumi juurde?
On olemas järjepidevus, mis kristliku Piibli puhul puudub.
Kui liigud Ajaraamatute sugupuude juurest kohe Matteuse alguses
oleva Jeesuse sugupuu juurde, siis näed järjepidevust.
See üllatas mind. Ma ei osanud seda otsida, aga see on olemas.
Räägi ühest huvitavast naisest Uues Testamendis nimega Foibe.
Mida sa tema kohta teada said? - Ta oli patroon ja ülevaataja.
Salm ütleb: "Ma jätan teie hoolde meie õe Foibe, kes on Kenkrea
koguduse teenistuses. Võtke ta vastu Issandas nagu
pühadele kohane ning toetage teda, milles tal iganes teid vaja läheb,
sest tema isegi on olnud paljudele patrooniks, ka minule endale!"
Nii et kui keegi ütleb, et ta oli lihtne teenija...
See on halb tõlge. - Jah.
Tahad öelda, et ta oli ka Pauluse pastoriks? - Jah, see kõlab nii.
Heebrea keeles on imeline sõna "Anochi".
See on imeline, see tähendab "Mina olen".
Ma olen see, kes ma olen.
Rabi Ben Yehuda selgitab seda nii: "Eesmärgiga "Mina Olen". See on nii,
sest Mina Olen. Kuna Ma Olen see, kes Ma Olen, siis see sünnib."
Peame alati neid salme tähele panema, kus Jumal end nii nimetab.
Kõik kohad, kus Jumal end nimetab kui "Mina olen", kirjutan ma
paksude ja suurtähtedega. Nii on kõigile selge, et Anochi kõneleb.
Mulle meeldib see rõhuasetus. Nime "Ma olen" taga on üks suhtumine.
Too näide sellisest salmist ja räägi Jumala suhtumisest selle taga.
Jes 43:11 ütleb: "MINA, MINA OLEN su ainus päästja."
See on üks kolmest salmist, kus "Anochi" esineb kaks korda.
Üks "Anochi" ise kannab juba ülimat tähendust.
Imeline! Jumal on selle seadnud nii: Ta on määranud, et see peab sündima.
Kui "Anochi" esineb kaks korda, siis kuidas selle sügavust inglise k
väljendada?
Jeesust mittetundva juudi jaoks on leivamurdmine midagi sellist,
mis kuulub vaid kristluse juurde. See ei ole ju juutidele omane?
See on täiesti juudipärane. - Selgita seda.
Võime piirduda vaid Uue Testa- mendiga. Luuka 22 on Jeesus
paasasöömaajal. Ta lausub kolm õnnistust. Esimene karika õnnistus
pärineb 2. Mo 6:6: "Mina viin teid ära Egiptusest." Siis tõstab Jeesus
karika ja õnnistab veini. Seejärel õnnistab Ta leiba, see tähendas
einestamist. Eine ajal joovad nad teise karika veini sõnadega
2. Mo 6:6: "Ma päästan teid orjusest."
Seega kui me murrame leiba, me tähistame orjusest pääsemist.
Ta on meid täielikult vabastanud. See on lõpetatud.
Mis on kolmas karikas?
Kolmas karikas on imeline, see on 2 Mo 6:6. Jeesus tõstab karika ja
ütleb: See karikas on uus leping minu veres, mis teie eest valatakse.
2. Mo 6:6 järgi on see lunastuse karikas. See on meie vennast
Lunastaja veri, kes peab tulema.
Leivamurdmist ei ole võimalik ilma paasapühadeta mõista. See seos
on kogudusest röövitud. - Jah.
See ei tähenda, et oled seaduse all, vaid püüad sügavuti seoseid näha.
Neil piibellikel pühadel lubas Jumal end ilmutada. See on
kohtumine Jumalaga. Imetore! Tean, et Paulus oli telgitegija.
Sinu sõnul on see vale. Mis ametit ta pidas? - Ta tegi palverätikuid.
Telgitegijate jaoks on teised kreeka sõnad. Üks neist on väikeste telkide
kohta, mida saab kaasas kanda. Teine suure, nt beduiinitelgi jaoks.
Olen tänulik nende ilmutuste eest, mida Bill jagas. Õnnistan teid
Aaroni õnnistusega, mille ilmutust ta meiega jagas:
Issand õnnistab sind ja hoiab sind. Issand laseb oma palet paista
su peale ja on sulle armuline. Issand annab sulle oma rahu,
Ta õnnistab su vaimu, hinge ja ihu Jeesuse Messia nimel!
Juba algusest on Jumala eesmärk liita kõik rahvad üheks Jeshuas
Messia Jeesuses.
Järgmise nädala saates:
Olete kuulnud, et hallid juuksed muutuvad hetkega pruuniks?
Ootan seda! Kuidas oleks hetkega toimuva üleloomuliku kaalukaotusega?
Või kuidas oleks raha tekkimise või lausa rohkenemisega?
Tõlge: Merle Ajaots